इस दिन जर्मन मुसलमानों की समन्वय परिषद ग़ैर मुसलमान लोगों के सवालों के जवाब देने के अलावा हर साल एक विशेष विषय का चयन कर उसके बारे में विस्तार से चर्चा करती है। पिछले कुछ साल में इस परिषद की गतिविधियां पर्यावरण की रक्षा, सामाजिक, इस्लामी कला और पलायन से संबंधित ज़िम्मेदारियों पर केन्द्रित रही हैं। इस साल 3 अक्तूबर का नारा है "अच्छा पड़ोस और अच्छा समाज" । इस समारोह के आयोजन के बुकलेट में आया हैः "चूंकि आज इस्लाम में कम लोग ही पड़ोसी की अहमियत के बारे में जानते हैं, मुसलमानों की समन्वय परिषद के आरएम ने इस विषय को मस्जिद के खुले द्वार दिवस के नारे के रूप में चुना है।"